Cele mai căutate limbi străine printre români. Studiază coreeana, suedeza: cât costă cursurile.
Studenții români caută să învețe limbile coreeană, suedeză și germană. La un centru privat una dintre cele mai căutate limbi e daneza. Te poți pregăti atât într-o facultate cât și în centrele private.
Pe lângă SRI sunt multe firme care caută vorbitori de limbi străine. În România te poți pregăti atât într-o facultate cât și în centrele private.La Universitatea din București, Facultatea de Limbi și Literaturi Străine oferă o gamă largă de cursuri. Cele mai căutate aici sunt coreeana, suedeza și germana. În schimb, la un centru privat din Capitală cei mai mulți oameni vin să învețe daneza, japoneza și rusa și plătesc până la 780 de euro pentru 20 de cursuri individuale.Andreea Vlădescu, studentă anul II specializarea suedeză – portugheză: "Ţelul meu e să ajung la Ambasada Suediei din România, dar poţi să faci foarte multe. Poţi să fii traducător, ba chiar profesor al Universităţii. Învăţ materii precum structura limbii, practica limbii, am învăţat civilizaţie şi chiar literatură şi câte puţin din toate şi au ajuns să mă facă să-mi placă foarte mult suedeza şi Suedia în general.“Andreea Vasilache, studentă anul II specializarea engleză – neerlandeză: "Eu căutam o limbă care să fie grea, dar nu foarte grea. Doamna dirigintă m-a introdus către această limbă, neerlandeza şi eu la momentul de atunci nici măcar nu ştiam că înseamnă olandeză.“Mădălina Lack, coordonator testări şi certificate centru limbi străine: "Cele mai căutate limbi rare la centrul nostru sunt daneza, japoneza, chineza, suedeza şi limba rusă. Oamenii care aleg aceste cursuri şi le doresc pentru că au realizat că reprezintă o şansă în plus pentru un loc de muncă mai bun sau se vor descurca mai bine la locul de muncă actual.“.